สวัสดีค่ะ ดิฉันมีประจำเดือนวันที่3ม.ค.ปวดท้องหน่วงจึงไปหาวันที่7มค.สันนิฐานว่าอาจจะเป็นพังผืดเกิดผิดที่(ดิฉันเคยขูดมดลูกค่ะ)แต่ตอนนั้นยังมีประจำเดือนนิดหน่อยจึงยังตรวจไม่ละเอียดเลยฉีดยาให้1เข็มไม่แน่ใจว่ายาอะไรค่ะลืมถาม(แต่คิดว่าเป็นยาคุม)..แล้วก็ไม่ได้ไปหาอีกจนวันที่2ก.พ.ประจำเดือนมาออกมากเหมือนปกติพอวันที่19ก.พ.ถึงวันนีเริ่มคัดตึงที่หน้าอกค่ะ**อยากทราบว่าดิฉันจะมีโอกาศตั้งครรห์ไหมคะ(อยากมีลูกมากๆค่ะ)
สวัสดีค่ะ หากยาที่ได้ฉีดไป คือยาคุมกำเนิดชนิดที่ฉีดทุก 3 เดือน เมื่อฉีดไปในวันที่ 7 ม.ค. ผลของยาฉีดก็จะอยู่ไปได้นาน 12 สัปดาห์ ดังนั้น โอกาสที่จะตั้งครรภ์ในช่วง 3 เดือนหลังจากฉีดนี้ ก็จะถือว่าน้อยมากค่ะ อีกทั้งเมื่อครบกำหนดหมดอายุยาฉีดแล้ว การตกไข่ก็จะยังไม่กลับมาทันที โดยอาจใช้เวลานานหลายเดือนได้ค่ะ ดังนั้น หากต้องการที่จะตั้งครรภ์ หลังจากนี้ ก็ไม่ควรไปฉีดยาคุมกำเนิดต่ออีกค่ะแต่หากยาที่ได้ฉีดไป เป็นแค่ยาแก้ปวด ก็จะไม่มีผลต่อโอกาสในการตั้งครรภ์ค่ะดังนั้น แนะนำควรสอบถามไปยังแพทย์ที่รักษาว่าได้ฉีดยาชนิดใดไปค่ะหากต้องการที่จะตั้งครรภ์ หลังจากนี้ ก็ควรมีเพศสัมพันธ์อย่างสม่ำเสมอสัปดาห์ละ 2-3 ครั้งไปเรื่อยๆ ค่ะ หากไม่สามารถตั้งครรภ์ได้ภายใน 1 ปี ก็จะถือว่ามีภาวะมีบุตรยาก ควรไปพบแพทย์เฉพาะทางเพื่อหาสาเหตุและรักษาค่ะสำหรับอาการคัดตึงหน้าอกนั้น ไม่ได้เป็นอาการที่บ่งบอกว่ามีการตั้งครรภ์เกิดขึ้นค่ะ อาจเป็นผลของยาฉีดคุมกำเนิดที่ได้ฉีดไป หรือหากไม่ใช่ยาฉีดคุมกำเนิด ก็อาจเป็นอาการก่อนประจำเดือนในรอบต่อไปที่จะมาก็ได้ หรือเกิดจากสาเหตุอื่นๆ ก็ได้ เช่น มีความเครียด ผลของการทานยาอื่นๆ เช่น ยาสตรี สมุนไพร อาหารเสริม เป็นต้น